stanford-oval/wikipedia huggingface dataset:
2023 בארצות הברית
הערות שוליים

↑  Hammond, Pete (13 במאי 2022). "Oscars 2023 Telecast And Nomination Dates Set". Deadline Hollywood. נבדק ב-13 במאי 2022. {{cite web}}:  (עזרה)
↑  דרמה בארה"ב: כתב אישום יוגש נגד הנשיא לשעבר דונלד טראמפ, באתר מעריב אונליין, 31 במרץ 2023
↑  יענקי פרבר, טראמפ ייעצר בימים הקרובים: המשטרה בכוננות שיא, באתר בחדרי חרדים, ‏31 במרץ 2021
| שנים בארצות הברית ארצות הברית |
| --- | --- | --- |
| המאה ה-18 | 1776 • 1777 • 1778 • 1779 • 1780 • 1781 • 1782 • 1783 • 1784 • 1785 • 1786 • 1787 • 1788 • 1789 • 1790 • 1791 • 1792 • 1793 • 1794 • 1795 • 1796 • 1797 • 1798 • 1799 • 1800 |  |
| המאה ה-19 | 1801 • 1802 • 1803 • 1804 • 1805 • 1806 • 1807 • 1808 • 1809 • 1810 • 1811 • 1812 • 1813 • 1814 • 1815 • 1816 • 1817 • 1818 • 1819 • 1820 • 1821 • 1822 • 1823 • 1824 • 1825 • 1826 • 1827 • 1828 • 1829 • 1830 • 1831 • 1832 • 1833 • 1834 • 1835 • 1836 • 1837 • 1838 • 1839 • 1840 • 1841 • 1842 • 1843 • 1844 • 1845 • 1846 • 1847 • 1848 • 1849 • 1850 • 1851 • 1852 • 1853 • 1854 • 1855 • 1856 • 1857 • 1858 • 1859 • 1860 • 1861 • 1862 • 1863 • 1864 • 1865 • 1866 • 1867 • 1868 • 1869 • 1870 • 1871 • 1872 • 1873 • 1874 • 1875 • 1876 • 1877 • 1878 • 1879 • 1880 • 1881 • 1882 • 1883 • 1884 • 1885 • 1886 • 1887 • 1888 • 1889 • 1890 • 1891 • 1892 • 1893 • 1894 • 1895 • 1896 • 1897 • 1898 • 1899 • 1900 |  |
| המאה ה-20 | 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • 1915 • 1916 • 1917 • 1918 • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
תקרית הבלון הסיני, פברואר 2023
ראקל ולש
פול רובנס
ג'רי ספרינגר
טינה טרנר
טוני בנט
מת'יו פרי
הנרי קיסינג'ר
אלבדו

אחוז אור השמש המוחזר ביחס לתנאי משטח שונים על פני כדור הארץ
אַלְבֶּדוֹ (בלטינית: Albedo, לובן. נגזר מ-Albus, לבן) הוא גודל חסר ממד, המבטא את מידת ההחזריות של משטח או גוף. זהו היחס בין כמות הקרינה האלקטרומגנטית המוחזרת מגוף או משטח לכמות שפגעה בו. התוצאה, לרוב מבוטאת באחוזים בין 0% ל-100%, היא מושג חשוב בקלימטולוגיה ובאסטרונומיה. היחס הזה תלוי בתדירות גל הקרינה הפוגעת ובזווית הפגיעה. אלבדו של שלג טרי הוא גבוה: עד 90%. לפני האוקיינוס לעומת זאת יש אלבדו נמוך. האלבדו הממוצע של כדור הארץ עומד על 31%, בעוד האלבדו של הירח הוא 12%. האלבדו הנמוך ביותר של גופים שמימיים שייך לקבוצה קטנה של אסטרואידים ועומד על מעט יותר מ-0.1%. באסטרונומיה האלבדו של גופים לוויניים ואסטרואידים יכול להעיד על הרכב פני השטח שלהם, ובייחוד על תכולה של קרח.
פעולות בני האדם שינו את האלבדו של אזורים רבים בכדור הארץ (בין היתר על ידי בירוא יערות והקמת חוות), אולם קשה לכמת את ההשפעה הזו ברמה גלובלית, לא ברור גם האם ואיך משפיעים שינויים אלה על התחממות כדור הארץ.
הדוגמה ה"קלאסית" של אפקט האלבדו היא משוב טמפרטורת השלג. כאשר אזור מכוסה שלג מתחמם, השלג נמס לאטו והאלבדו פוחת. יותר קרינה נקלטת, וקצב ההתחממות עולה. ההפך גם הוא נכון: אם נוצר שלג, מתחיל מעגל של קירור מואץ. עוצמת השפעת האלבדו תלויה בגודל השינוי באלבדו ושיעור החשיפה לשמש. מסיבה זו ההשפעה עשויה להיות גדולה באזורים טרופיים.
דוגמאות לאפקט האלבדו > האזורים הטרופיים

אף על פי שאפקט האלבדו ידוע יותר לגבי האזורים הקרים של כדור הארץ, מאחר שמצוי שם יותר שלג, למעשה הוא חזק יותר באזורים הטרופיים, וזאת משום שהם מצויים תמידית תחת אור שמש. כאשר חוואים ברזילאים חוטבים אזורים של יער גשם טרופי חשוך כדי להחליף אותם באדמה כהה יותר כדי לגדל בה גידולי שדה, הטמפרטורה הממוצעת של האזור נוטה לעלות בכ-3°C בשנה.[דרוש מקור]
דוגמאות לאפקט האלבדו > אפקטים בקנה מידה קטן

אלבדו פועל גם בזעיר אנפין. אנשים הלובשים ביגוד כהה בימי הקיץ נמצאים בסיכון גבוה יותר למכת חום מאלו הלובשים בגדים בהירים.
דוגמאות לאפקט האלבדו > אזורי טבע נוספים

האלבדו של אזורים מיוערים המכוסים לחלוטין באורנים עומד בתקופת החורף על 9% בלבד, ערך נמוך עבור סביבה טבעית. הדבר נובע חלקית בשל צבע האורנים, וחלקית בשל פיזור אור השמש בתוך העצים אשר מפחית את כמות כלל האור המוחזר. בשל החדירות הנמוכה, אלבדו האוקיינוס אף נמוך יותר, כ-3.5%, אף על פי שהדבר תלוי עד מאוד בזווית הקרינה. לאדמת ביצות גדושה אלבדו של בין 9% ל-14%. אזורי עצים נשירים עומדים על 13%. שדה מכוסה עשב עומד לרוב על 20%. מדבר או חוף ים גדול עומדים לרוב על 25%, אך הדבר משתנה לפי צבע הקרקע. (הנתונים לפי ויקיפדיה האנגלית, מתוך מחקר של אדוארד ווקר).
החזרת הקרינה של אלבדו יכולה להתבטא באזורים מושלגים, שם האלבדו גבוה בשל לובנו העז של השלג. לפיכך מומלץ להרכיב משקפיים בזמן סקי למשל, כדי לא להסתנוור ואף להיכוות (כוויית שמש) מהאור הבהיר של הסביבה המושלגת.
דוגמאות לאפקט האלבדו > אזורים עירוניים

לאזורים עירוניים יש ערכים לא טבעיים של אלבדו בשל מבנים עשויים ידי אדם אשר קולטים את אור השמש לפני הגיעו לקרקע. באזורי צפון כדור הארץ, הערים חשוכות באופן יחסי, ונמצא כי האלבדו בהן עומד על 7%, עם עליה קלה בלבד בתקופת הקיץ. ברוב הארצות הטרופיות האלבדו הממוצע בערים עומד על 12%. ההבדל נובע מההבדל בסביבה הטבעית.
דוגמאות לאפקט האלבדו > עננים

עננים הם גורם נוסף המשפיע על האלבדו הנכללים בגורמי ההתחממות הגלובלית. לסוגים שונים של עננים יש ערכי אלבדו שונים, תאורטית בין מינימום של 0% עד ל-70%. מודלים אקלימיים הראו כי אם כל כדור הארץ היה מתכסה לפתע בעננים לבנים, טמפרטורת הקרקע הייתה צונחת לכ-151°C- [דרוש מקור]. מדובר עם זאת במודל הרחוק מלהיות מושלם, בהיותו מנבא גם כי כדי לשנות ב-5°C את הטמפרטורה הגלובלית "כל" שעלינו לעשות הוא להעלות את האלבדו הממוצע של כדור הארץ ב-12% על ידי הוספת עננים לבנים.
אלבדו כבר הושפע בעבר על ידי עננים לא טבעיים, כגון שובל האדים של מטוסים מסחריים. בדיקה הראתה כי לאחר אירועי 11 בספטמבר, בהם הופסקה תנועת המטוסים לשלושה ימים, עלתה הטמפרטורה המקומית ב-1°C.
אלבדו של גופים שמימיים

כשידוע מרחקו של גוף שמימי, אחרי מדידת עוצמת האור שהוא מחזיר מפני השמש קל לחשב מהו האלבדו שלו. מאחר שידוע מהו האלבדו של חומרים, ניתן להסיק, בקירוב, אילו צירופי חומרים מקיימים אלבדו זה, וכך לקבל מושג על צירופי החומרים ממנו עשויים פני הגוף השמימי. יש לזכור שניתן לקבל אלבדו זהה מצירופים של חומרים שונים, כך שהמסקנה מצמצמת את האפשרויות אך אינה מבחינה בין צירופים שונים המפיקים אותו אלבדו
ב-2023 נתגלה כוכב לכת חוץ-שמשי בעל אלבדו של 80%, לשם השוואה האלבדו של נוגה הוא 75%. ההחזר הגבוה נובע מכמה גורמים העובדים יחד. היות שהכוכב קרוב לשמש שלו, זה גורם לו להיות בעל טמפרטורה של כ-2000 מעלות צלזיוס, גורם זה מביא את המתכות שעליו לידי רתיחה, ובאטמוספירה שלו הם הופכים לעננים. אותם ענני מתכת מחזירים בצורה יעילה את אור השמש שלו..
שינוי אלבדו כדור הארץ כדרך להפחתת שינויי האקלים

מחקרים שונים בתחום הנדסת אקלים מציעים דרכים לשינוי האלבדו של כדור הארץ, כדי להגדיל את מידת הקרינה הסולרית המוחזרת לחלל, כפתרון חלקי להתחממות כדור הארץ.
הערות שוליים

↑  Albedo | EARTH 103: Earth in the Future, www.e-education.psu.edu
↑  המרחק נמדד בשיטת הפרלקסה
↑  למעשה ניתן לצמצם את האפשרויות אף יותר. ספקטרום הפליטה של השמש ידוע, והספקטרום של הגוף השמימי, שהוא אור מוחזר מהשמש, ניתן למדידה. רק צירופי חומרים מעטים מבין האפשרויות שהתקבלו על פי החישוב על פי אלבדו מקיימים בנוסף ספקטרום החזרה זה. עדיין, למעט מקרים קיצוניים עדיין מדובר בקבוצה של צירופים אפשריים ולא בצירוף יחיד.
↑  ניב ליליאן‏, המראה הגדולה ביקום: עננים מתכתיים הפכו כוכב לוהט לראי עצום, באתר וואלה, 12 ביולי 2023
↑  https://www.aanda.org/articles/aa/full_html/2023/07/aa46117-23/aa46117-23.html The extremely high albedo of LTT 9779 b revealed by CHEOPS
↑  יואב יאיר, הנדסת אקלים – ההבטחה, הסכנות והמוצא האחרון, אקולוגיה וסביבה 13, 15 בנובמבר, 2022
| --- | --- |
בקרת זהויות :  NLI: 987007292899405171  BnF: cb120470766 (data)  GND: 4141802-5  LCCN: sh85003217
דרייק וג'וש

| --- | --- |

 סוגה:  קומדיית מצבים
 יוצרים:  דן שניידר
 בימוי:  רוג׳ר כריסטיאנסן 
 שחקנים:  דרייק בל ג'וש פק מירנדה קוסגרוב ננסי סאליבן  ג'ונתן גולדשטיין
 פסקול:  "Found a Way"   מאת דרייק בל
 ארץ מקור:  ארצות הברית
 שפות:  אנגלית
 מקום התרחשות:  Earl Carroll Theatre, הוליווד 
 מספר עונות:  4
 מספר פרקים:  56
 הפקה
 מפיק:  דן שניידר
 מפיקים בפועל:  רובין ויינר ג'ו קטניה ברוס רנד ברמן
 חברת הפקה:  Schneider's Bakery   ניקלודיאון הפקות
 הפצה:  Paramount Networks International, ניקלודיאון, Paramount Media Networks, הולו, CBS מדיה ונצ'רס 
 אתר צילומים:  הוליווד, קליפורניה
 טכניקת צילום:  מערך מרובה מצלמות 
 אורך פרק:  כ-23 דקות
 שידור
 רשת שידור:  ניקלודאון
 תקופת שידור מקורית:  11 בינואר 2004 – 16 בספטמבר 2007
 קישורים חיצוניים
 דף התוכנית ב-IMDb
 
דרייק וג'וש (באנגלית: Drake & Josh) היא קומדיית מצבים ששודרה לראשונה ברשת הטלוויזיה ניקלודאון ב-11 בינואר 2004. הסדרה עוקבת אחר חייהם של שני אחים חורגים. בתפקידים הראשיים מככבים דרייק בל וג'וש פק כאחים החורגים דרייק פארקר וג'וש ניקולס. שני השחקנים שיחקו ב"המופע של אמנדה", יחד עם ננסי סאליבן, אשר מופיעה כאמו של דרייק בסדרה. ג'ונתן גולדסטיין משחק את אביו של ג'וש ומירנדה קוסגרוב משחקת את אחותו הקטנה של דרייק, מייגן.
עלילת הסדרה

דרייק פרקר וג'וש ניקולס הם שני בני נוער המתגוררים בסן דייגו, קליפורניה. הם הופכים לאחים חורגים כאשר אמו של דרייק, אודרי פארקר, ואבא של ג'וש, וולטר ניקולס, מתאהבים ומתחתנים. דרייק וג'וש גרים עכשיו באותו בית ונאלצים לחלוק חדר. דרייק הוא נער חזק, שובב, בעל מזל, עצלן, פופולרי ומושך, ומתעניין בעיקר בגיטרה ובבנות. הכישרון העיקרי של דרייק הוא לנגן בגיטרה, בו הוא משתמש (יחד עם המראה שלו) כדי למשוך בנות. ג'וש, לעומת זאת, הוא נער חרוץ העוסק בעיקר בציונים שלו ובלהיות אזרח למופת, וכך הופך את עצמו לחנון ולא משיג הרבה חברים.
שני האחים מעונים לעיתים קרובות (כמעט בכל פרק) על ידי האחות הקטנה הנבזית של דרייק, מייגן, שלעיתים קרובות מבצעת תעלולים עליהם. מלבד התעלולים של מייגן הנתפסים כהומוריסטים הרעיון המבדח הוא שמייגן עושה תעלולים על דרייק וג'וש מבלי להתפס על ידי הוריה או על ידי אדם מבוגר אחר. לבסוף שכשדרייק וג'וש מנסים להסביר את מעלליה של מייגן הם נענשים על ידי הוריהם שאינם מאמינים להם ונוטים לראות במייגן ילדה חביבה ואת דרייק וג'וש המנסים ברבות מהפעמים להפיל עליה את האשמה. אביו של ג'וש, וולטר, הוא מטאורולוג לא מדויק, אשר יכול להיות מתואר כחסר מזל ומגושם, בדומה לבנו ג'וש. אודרי, אמם של דריק ומייגן, נוקשה יותר. לאורך הסדרה, דרייק וג'וש עוברים קשיים, תקלות רבות וצרות. הקשיים הם בעיקר חברתיים, ולעיתים קרובות עוסקים במערכת היחסים בין שני האחים, בית ספר, עבודה ונושאים נוספים.
בפרק האחרון הייתה כתובית "Now she's Carly"
מה שרמז על השתתפותה של מירדנה קוסגרוב (מייגן) בסדרה iCarly.
סצנות מהסדרה לפעמים מופיעות או נשמעות ב-iCarly, סאם וקאט ,ויקטוריוס ובביג טיים ראש.
דמויות > דמויות ראשיות

דרייק פארקר (דרייק בל) - אחיו החורג של ג'וש, ובגלל זה הוא מנצל אותו. מנגן בגיטרה בלהקה מצליחה עם חבריו. כאשר מתחיל עם בנות הן תמיד מסכימות בגלל הכריזמטיות שלו.
ג'וש ניקולס (ג'וש פק) - אחיו החורג של דרייק. מצטיין בלימודים. במהלך הסדרה הוא ומינדי (ילדה מצטיינת, שנמצאת בבית ספרו, שכל הזמן מנסים להביס אחד את השני) מתאהבים ולאחר מכן נפרדים בפרק האחרון הוא ומינדי חזרו לצאת. מעריץ שרוף של אופרה וינפרי.
אודרי ניקולס-פארקר (ננסי סאליבן) - אמם של מייגן ודרייק, ואמו החורגת של ג'וש. אודרי מנסה כל הזמן לגבש בין וולטר לדרייק.
וולטר ניקולס (ג'ונתן גולדשטיין) - אביו של ג'וש, ואביהם החורג של מייגן ודרייק. טוב בכדורסל וחזאי מזג אוויר לא מדויק בטלוויזיה.
מייגן פארקר (מירנדה קוסגרוב) - אחות של דרייק, והאחות החורגת של ג'וש. ערמומית, מציקה תמיד לאחיה, אך הוריה חושבים שהיא תמימה. מצטיינת בהמון דברים. מנגנת באבוב ומחביאה מערכת מעקב וריגול בחדרה.
דמויות > דמויות משניות

הלן אופליה דובואה (איווט ניקול בראון) - מנהלת את הקולנוע שג'וש עובד בו, לא מעריכה אותו  מספיק ומתייחסת לאחיו החורג בתור "הבן שמעולם לא היה לה" התחתנה בעונה 3 בחתונה יהודית. התארחה בוויקטוריוס ובשייקריות.
סטיב המשוגע (ג'רי טריינור) - עובד יחד עם ג'וש בקולנוע. וקוראים לו "סטיב המשוגע" מפני שהוא משוגע, כעסן ולא עומד במצבי לחץ. נראה בתוכנית סאם וקאט בבית משוגעים עם מסכה.
אריק בלונוויץ (סקוט הלברסטדט) - החנון שבחבורה, חבר של קרייג.
קרייג רמירז (אלק מדלוק) - החנון השני שבחבורה, החבר הטוב ביותר של אריק.
מינדי קרנשו (אליסון סקאגליוטי) - ילדה בכיתתם של דרייק וג'וש, מצטיינת בלימודים, וכל הזמן מתחרה בג'וש, עד שהתחילה לצאת איתו.
גווין מיטשל (ג'ייק פארו) - איש "חסר חיים" שעובד עם ג'וש ונוטה להפיל עליו מטלות מרגיזות. מחבב את אודרי.
לינדה הייפר (ג'וליה דפי) - מורתם של דרייק וג'וש, שונאת את דרייק, אבל אוהבת את ג'וש. באחד הפרקים דרייק יצא עם בתה.
פרקי ספיישל > דרייק וג'וש נוסעים להוליווד

הפרק האחרון מחולק לשני חלקים.
פרקי ספיישל > דרייק וג'וש נוסעים להוליווד > עלילה

ג'וש הפך למנהל החדש של דרייק כי הוא היה צריך לכתוב עבודה על ההרפתקה הגדולה ביותר וגילה שחייו משעממים כי הדבר הכי גדול שהוא עשה זה לטפס על עץ. ההורים של דרייק וג'וש נוסעים לשיט ומייגן נוסעת לדנוור לפגוש חברה. דרייק וג'וש בטעות שלחו אותה למטוס הלא נכון ולאחר שגילו לקחו כרטיסים ונסעו ל-L.A לחפש את מייגן כי לא היה עליה נייד. כשג'וש הלך לשירותים ראה מפיק של סדרת אירוח ורשם לשם את דרייק כי לא היה למפיק את מי לשים בתוכנית. העבירו את מייגן משדה התעופה למלון "שמבורליי" שם הייתה בסוויטה המלכותית מלימוזינה. בינתיים דרייק וג'וש עלו על המטוס וג'וש ישב ליד שני אנשים שמנים ומגעילים אז הוא ביקש לשבת מקדימה. הוא ישב ליד איש עם אם.פי רק שלא ידע שזה בדיוק אם.פי והראה לו את שלו ואז האישה המגעילה נפלה אל ג'וש וכל אחד קיבל את האם.פי של השני. לאחר הטיסה מייגן התקשרה לנייד שלה דרך המלון ואמרה לדרייק וג'וש איפה היא וג'וש שאל את האיש לידו ישב בטיסה איפה המלון. השותף של אותו האיש הגיע ואמר שזה לא מה שהם חיפשו וידעו איפה לחפש אותם. הייתה מהומה גדולה בסוויטה מלכותית (החדר של מייגן). ומייגן לא ידעה כלום כמה שהיא חיכתה לדרייק וג'וש היא לא ידעה איפה הם. דרייק וג'וש נסעו במכונית זרה כדי להתחמק מהם.
פרקי ספיישל > חסילון גדול מאוד

Drake & Josh: Really Big Shrimp  - הפרק האחרון בעונה השנייה (פרק וסרט).
פרקי ספיישל > חסילון גדול מאוד > עלילה

דרייק וג'וש נוסעים להוליווד להקליט את שירו של דרייק כדי שישמש בפרסומת לנעליים. לאחר ההקלטה ג'וש, שמונה להיות מנהלו של דרייק, חותם על חוזה, אך כיוון שהיה מרוכז בצלחת החסילונים שהייתה במקום, לא קרא את החוזה, וחותם על כך שחברת ההקלטות יכולה לשנות את שירו של דרייק לפי רצונה.
החברה אכן משנה את שירו של דרייק לגרסה גרועה ודרייק שמגלה זאת כועס על ג'וש. כדי לפצות אותו מחליט ג'וש להחליף את הדיסק המיועד לפרסומת בדיסק עם השיר המקורי ובפועל הפרסומת עולה עם שירו המקורי של דרייק, בניגוד למה שחברת ההפקות רצתה.
חברת ההפקות מזמנת את דרייק וג'וש כדי לנזוף בהם, ובין השניים עולה החשש מפני תביעה, אך הם מגלים כי מנכ"ל חברת ההפקות מעדיף את הגרסה המקורית והיא אף זכתה למיליוני מעריצים ברשת. מי שיצר את הגרסה הגרועה פוטר ולדרייק מוצע חוזה הקלטות.
בהמשך הלן מתחתנת בקולנוע, אך קרייג ואריק מעלים בטעות את הקולנוע באש כאשר הם מפעילים את המצלמות. הלן מתחתנת במקום זאת במגרש החנייה, דרייק זוכה לנגן לה את הלהיט שלו מפרסומת בנעליים וג'וש  חוזרי להיות ביחד עם מינדי כזוג.
סרטים

דרייק וג'וש טסים להוליווד (Drake & Josh Go Hollywood) - דרייק וג'וש נשארים בבית לאחר שהוריהם יצאו לשיט. נאמר להם להביא את מייגן לשדה התעופה כדי לבקר את הידידה שלה בדנוור, אבל בטעות שמים אותה בטיסה ללוס אנג'לס. הם טסים להוליווד כדי להחזירה, ובסוף הם גומרים בעצירת שוד של מיליוני דולרים ובהופעתו של דרייק ב-Total Request Live.
הסרט שודר ב-6 בינואר 2006, ועל פי TV Guide, הפך לתוכנית בעלת הרייטינג הגבוה ביותר בכבלים במהלך שבוע פתיחתו.
חג מולד שמח דרייק וג'וש (Merry Christmas, Drake & Josh) - במקור, לסרט קראו בראשית יצירתו ביולי 2008, "דרייק וג'וש: חג המולד הטוב ביותר", אך בדצמבר 2008, השם שונה ל"חג מולד שמח דרייק וג'וש". הבמאי של הסרט הא מייקל גרוסמן.
הסרט מדבר על דרייק וג'וש, שעובדים כעוזרים של סנטה קלאוס בקניון כאשר דרייק מבטיח לילדה קטנה שהוריה המאמצים והאחים שלה יקבלו את חג המולד הטוב ביותר בעולם. דרייק וג'וש מנסים בדרכים שונות למלא את ההבטחה בזמן ששוטר ממורמר מנסה למנוע מהם לעשות זאת. באותו זמן, הוריהם מקבלים יחס גרוע, הם נאלצים לגור בצריף ולשרוד בטורנדו. הסרט שודר בטלוויזיה בפורמט HD בניגוד לסרטם הראשון.
זכיות > בחירת צופי ערוץ ניקלודאון

| שנה | מדינה | קטגוריה |
| --- | --- | --- |
| 2004 |  | סדרת הילדים האהובה ביותר |
| 2006 |  | סדרת הטלוויזיה האהובה ביותר |
| 2006 |  | שחקן הטלוויזיה האהוב ביותר (דרייק בל) |
| 2007 |  | שחקן הטלוויזיה האהוב ביותר (דרייק בל) |
| 2007 | גרמניה | סדרת הטלוויזיה האהובה ביותר |
| 2007 | אנגליה | סדרת הטלוויזיה האהובה ביותר |
| 2007 | אנגליה | שחקן הטלוויזיה האהוב ביותר (דרייק בל) |
| 2007 | אנגליה | הזמר הטוב ביותר |
| 2008 |  | שחקן הטלוויזיה האהוב ביותר (דרייק בל) |
| 2008 |  | סדרת הטלוויזיה האהובה ביותר |
| 2008 |  | שחקן הטלוויזיה האהוב ביותר (דרייק בל) |
| 2008 |  | סדרת הטלוויזיה האהובה ביותר |
| 2008 |  | שחקן הטלוויזיה האהוב ביותר (ג'וש פק) |
| 2008 | אנגליה | הסדרה הקומית האהובה ביותר |
| 2009 | אוסטרליה | הסדרה הקומית האהובה ביותר (ג'וש פק) |
כרזת הסרט
צרות בהייטק

| --- | --- |

 סוג:  עמוד פייסבוק קבוצת פייסבוק פודקאסט 
 תקופת הפעילות:  אוקטובר 2015 – הווה (49 דקה) 
 מייסדים:  ארבל זינגר וערן יעקובוביץ
 אתר רשמי
 
צרות בהייטק הוא שמה של קהילת היי־טק ישראלית, הכוללת עמוד פייסבוק, שהגיע לכ-70,000 עוקבים בדצמבר 2021, וקבוצה סגורה להייטקיסטים בלבד, בשם "צרות בהייטק - הקבוצה", ולה כ-160 אלף חברים, נכון לפברואר 2025. העמוד והקבוצה נוצרו על ידי ההייטקיסטים ארבל זינגר וערן יעקובוביץ. לקבוצה גם עמוד טוויטר ועמוד אינסטגרם, עם כ-3.5 אלפי עוקבים כל אחד. ערוץ תוכן נוסף של הקהילה הוא פודקאסט טכנולוגי שעוסק באנשים המרכיבים את ההיי־טק הישראלי.
הקהילה

העמוד נוצר ב-2015, העמוד איגד סטטוסים הומוריסטיים מחיי המשרד של הייטקיסטים.
הקבוצה זכתה לסיקור בכלי התקשורת. בדצמבר 2021 נבחרה הקהילה במקום ה-9 בקטגוריית הייטק בדירוג אנשי השנה של "גלובס" לשנת 2021.
הקהילה > פודקאסט

במאי 2021 הוקם פודקאסט שעוסק באנשים המרכיבים את ההיי־טק הישראלי.
הפודקסט מארח מתכנתים, אנשי QA, מנהלי קמפיינים וחוקרי אבטחה, ועוסק בנושאים שונים הקשורים להיי־טק בישראל כגון למידה, קבלה לעבודה, שכר, איזון עבודה־חיים, פנסיה, שוויון מגדרי ושילוב מיעוטים.
בינואר 2022 זכה הפודקאסט במקום הראשון בקטגוריית ״פודקאסט ההייטק והפיתוח של השנה״ של מגזין גיקטיים לשנת 2021.
הערות שוליים

↑  12 על 12: הדמויות המשפיעות בסושיאל, באתר tech12, ‏2022-01-12
↑  גלעד גזית, מצחיק: עמוד הפייסבוק הזה מציג את הצרות הקטנות והדביליות בחייו של כל עובד הייטק, הפטריה, 2 בדצמבר 2015
↑  הדר ת"ש, ‏צרות בהיי-טק: קבוצת הפייסבוק שלקחה את הממים על המשרד צעד אחד קדימה, באתר ‏מאקו‏, 9 באפריל 2018
↑  הגר בוחבוט, "יש צרות אמיתיות בהייטק, לא רק הצלחות וגיוסים", באתר ynet, 30 באפריל 2021
↑  הגר בוחבוט, שנה חדשה, פיד חדש: שבעה עמודים שירעננו לכם את הרשת, באתר ynet, 2 באוקטובר 2016
↑  עידן רבי, ‏הקהילה שחושפת את הצרות הקטנות של עובדי ההייטק, באתר גלובס, 23 בדצמבר 2021
↑  הפודקאסטים הטובים ביותר לשנת 2021 - גיקטיים
דרור קשטן

דרור קשטן (1 באוקטובר 1944 – 15 בינואר 2024) היה כדורגלן ומאמן כדורגל ישראלי. קשטן הוא המאמן המעוטר ביותר בתולדות הכדורגל הישראלי, עם שש אליפויות, שישה גביעי מדינה, שלושה גביעי טוטו ושלוש זכיות בתואר אלוף האלופים.
קריירה ככדורגלן

קשטן נולד וגדל בפתח תקווה, הוא צמח במועדון הפועל פתח תקווה, והחל דרכו כרץ ימני. לאחר מכן קשטן שיחק כמגן וכקשר אחורי. הוא הכדורגלן היחיד עד כה שזומן לנבחרת ישראל בטרם עלה לקבוצה הבוגרת במועדונו, הפועל פתח תקווה, בעונת 1962/1963 בעודו בן 18. לזכותו שלוש הופעות בינלאומיות. בשנת 1965, שיחק קשטן עם נבחרת הנח"ל של צה"ל שהפתיעה וזכתה באליפות צה"ל.
קשטן שיחק בפתח תקווה תשע שנים, והופיע במדיה 95 פעמים. בעונת 1971/1972 עבר להפועל כפר סבא, בה רשם 45 הופעות, עד לפרישתו ממשחק פעיל בעונת 1974/1975, בעונה זו היה שותף לזכיית הקבוצה בגביע המדינה.
חיים אישיים

בנו תומר קשטן הוא פרשן ומאמן כדורגל.
קשטן אושפז בינואר 2024 כדי לטפל במחלה עימה הוא התמודד, ולאחר מכן הורדם והונשם עד לפטירתו ב-15 בינואר 2024.
תארים כמאמן

אליפות: 1981/1982
אלוף האלופים: 1982
גביע המדינה: 1983/1984
אלוף האלופים: 1984
אליפות: 1986/1987, 1992/1993, 1997/1998
גביע המדינה: 1985/1986, 1988/1989
גביע הטוטו: 1997/1998
אלוף האלופים: 1986
גביע ליליאן: 1985
אליפות: 1995/1996
גביע המדינה: 1995/1996
אליפות: 1999/2000
גביע המדינה: 1999/2000, 2005/2006
גביע הטוטו: 2001/2002
גביע הטוטו: 2004/2005
הערות שוליים

↑  איתן אורסטמן, אביב ספורטיבי בכפר סבא
↑  זאב גולדשמיט, דרור קשטן התפטר מאימון בני יהודה, באתר ynet, 1 בדצמבר 2013
↑  רחוק מהזרקורים: השנים האחרונות בחיי דרור קשטן, באתר ערוץ הספורט, 15 בינואר 2024
↑  נדב צנציפר, אבל בכדורגל הישראלי: דרור קשטן הלך לעולמו בגיל 79, באתר ynet, 15 בינואר 2024
גילוי עריות

ערך זה עוסק ביחסי מין בין קרובי משפחה כפי שהם נתפסים בתרבות הכללית. אם התכוונתם ליחסי אישות בין אנשים האסורים על פי היהדות, ראו .
איור מעשה ידי מרטין ואן מאלה משנת 1905
בעברית מודרנית גילוי עריות הוא קיום יחסי מין בין קרובי משפחה, דהיינו יחסים מיניים בין אב לבתו או בנו, בין אם לבתה או בנה, בין אח לאחות וכדומה. על אף שבמקור לקוח המושג מהשפה המקראית, שבה הוא משמש לציון כל מעשה יחסי אישות שאסור על פי המקרא. לעיתים משתמשים במושג זה גם לקרובים הקשורים בזיקה, כגון אנשים המתגוררים באותו הבית, הקשורים באימוץ או נישואין, ואנשים בני אותו השבט או השושלת.
האיסור על קיום יחסי מין בין קרובי משפחה הוא טאבו נפוץ מאוד בתרבויות האנושיות בעבר ובהווה, והוא אף נחשב לטאבו האוניברסלי הראשון (ולא קניבליזם, כפי שנהוג לחשוב). האנתרופולוג מרווין האריס מציין שעצם הצורך בחוק נגד גילוי עריות, והעובדה שקיימים עבריינים רבים על החוק למרות העונש, מעידים שבמקביל לסלידה האוניברסלית קיימת משיכה אוניברסלית. תפיסה זו מבוססת כבר על טענותיו של זיגמונד פרויד. אך האנתרופולג דונלד בראון ציין שמחקרים שנערכו באמצע המאה העשרים הראו אחרת. ביניהם בולטים מחקרים שנעשו בקיבוצים ישראליים, והראו שבין ילדים וילדות שגודלו באותו בית ילדים בדומה לאחים ולאחיות, לא היו כמעט קשרים מיניים עם התבגרותם. כך או כך, רק במקרים ספורים בהיסטוריה האנושית היה גילוי העריות מנהג מקובל (אולי הידועים מביניהם בחצרות המלוכה של מצרים העתיקה, של פרס העתיקה ומנהג דומה בחצר המלוכה האצטקית). אף על פי כן, הגדרת "קרוב משפחה" לעניין האיסור על גילוי עריות משתנה מתרבות לתרבות. בעוד שביהדות אסור להנשא לצאצאים ישירים עולמית ("שאברהם אסור בכל נשי ישראל, ושרה אסורה בכל אנשי ישראל"), עם חריגים בדרגה שנייה כנישואי בת דודה ואחיינית, בנצרות הקתולית אסור להתחתן עם כל קרובי המשפחה עד דרגה שביעית. עם זאת, יחסי מין עם קרוב מדרגה ראשונה (כגון הורה או אח), אסורים באופן כמעט אוניברסלי.
כיום, ברוב החברות המודרניות קיימים חוקים הנוגעים לגילוי עריות או הגבלות חברתיות על נישואי קרובים. בחברות בהן החוק אוסר על גילוי עריות, גם כאשר מתרחש מקרה של גילוי עריות הנעשה בהסכמת שני הצדדים, המעשה עדיין יוגדר כפשע, אך כפשע ללא קורבן. ילדים שנולדו כתוצאה מגילוי עריות נחשבו בעבר כילדים בלתי חוקיים, וכיום בחלק מהחברות הם עדיין נחשבים ככאלו. ברוב המקרים הללו להורים לא הייתה אפשרות להתחתן, שכן נישואין אלו נחשבו לנישואי עריות והיו גם הם אסורים.
טרמינולוגיה

מקור הביטוי העברי "גילוי עריות", באיסור לגלות ערווה, כמופיע בספר ויקרא "אִישׁ אִישׁ אֶל כָּל שְׁאֵר בְּשָׂרוֹ לֹא תִקְרְבוּ לְגַלּוֹת עֶרְוָה אֲנִי ה'" (ויקרא, י"ח, ו'). המילה עריות מגיעה מלשון עריה, שמשמעה עירום. מילה נוספת מאותו השורש היא ערווה, שמשמעה גם איברי מין.
באנגלית גילוי עריות נקרא Incest, הנגזר מהמילה הלטינית Incestus, אשר לה משמעות כללית של "טמא, בלתי צנוע". המושג Incestus החל להופיע בשפה האנגלית בין המאה ה-11 לספירה לבין המאה ה-15 לספירה (תקופה בה כונתה השפה האנגלית בשם "אנגלית תיכונה"). לפני הגעת המושג הלטיני, גילוי עריות היה ידוע באנגלית העתיקה בשם Sib-Leger (המונח Sibb נובע מהמילה ‘sibling’ שפירושה באנגלית עתיקה קרבת דם, המונח Leger נובע מהמושג ‘to lie’, משמעו לשכב), או mǣġhǣmed (משמעו יחסי מין הוריים), אך עם הזמן, שתי המילים הללו יצאו משימוש.
היסטוריה > אזכורים תנכיים

בספר בראשית מסופר על נחור, בן תרח, אשר נישא למילכה, בת אחיו הרן.
בסיפורו של לוט, בספר בראשית, מסופר כי לוט התגורר באזור מבודד לאחר חורבן סדום ועמורה. שתי בנותיו, אשר טעו לחשוב כי העולם כולו נחרב, השקו את לוט ביין ושכבו עמו, על מנת לדאוג להמשכיות המין האנושי (מכאן השתרש הביטוי "שיכור כלוט"). ממעשים אלו, על פי המקרא, נוצרו שני עמים, מואב ועמון.
בספר שמואל מסופר על אמנון, בנו הבכור של דוד המלך, אשר אנס את אחותו למחצה, תמר. לאחר היוודע מקרה האונס נקט דוד בעמדה סבילה ולא הפעיל את סמכותו כהורה ומלך על מנת להעניש את האנס או לנסות ולתקן את העוול. אבשלום, בנו של דוד, לקח על עצמו את תפקיד תיקון העוול. אבשלום הכניס את תמר לביתו ומנע מגע בינה ובין אמנון. לאחר שנתיים בהן ישבה תמר בבית אבשלום, ארגן אבשלום חגיגה בביתו לרגל הגז בבעל חצור והזמין את כל אחיו הנסיכים למשתה. קודם לכן נתן אבשלום הוראה למשרתיו להרוג את אמנון כאשר יהיה שיכור. לאחר ביצוע הרצח ברח אבשלום לבית סבו המלך תלמי בגשור.
היסטוריה > אזכורים נוספים

בספר היובלים מסופר על כך שקין התחתן עם אחותו אוון, אשר בעקבות הנישואין נידונה גם היא לגורל מביש.